hu hu hu hu hu hu hu hu en pt es id hu hu hu hu sk hu hu hu hu hu hu sk hu hu es hu en hu hu hu hu hu hu hu sv hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Verskiállítás a pécsi Alma galériában – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Verskiállítás a pécsi Alma galériában
Facebook Twitter Tumblr Pinterest
Három fiatal szerző – Dalmai Rozi, Hetesi Júlia és Rónoki Bertalan – verseit tekinthetik meg az érdeklődők, akik betérnek a Boltív közben található galériába. Mindannyian a Pécsi Tudományegyetem egykori-, illetve jelenlegi hallgatói, akik tanulmányaik mellett szövegek alkotásával fejezik ki kreativitásukat. A tárlat április 11-én 16 órakor nyílik, 17 órától pedig egy verses/slames workshopra invitálják a közönséget.
A kiállítás célja, hogy a költészet napjához kapcsolódva egy új nézőpontot adjon a verskedvelők számára, hiszen ezúttal nem kötetekben-, hanem a galéria falaira kifüggesztve, képkeretekben, parafa táblára tűzve vagy épp festővásznon kifeszítve találkozhatunk a művekkel. Így a versek tartalma mellett, azok megjelenítése, kiegészítése is izgalmas lehet.
Mindezek mellett izgalmas játékra is hívja a kiállítás látogatóit, hiszen egy teljes falrészt szentel azoknak a szövegeknek, amiket az ide érkezők hoznak vagy akár ott írnak, az olvasottaktól “megihletődve”.
Az így elkészült szövegeket ki is tűzhetik a rögtönzött szerzők, így ők maguk is a kiállítás részévé válhatnak. Alkalmas lehet tehát a kiállítás akár kreatív írás vagy rendhagyó irodalomóra tartására is, amik lebonyolításában a kiállítók is rendelkezésre állnak.
Dalmai Rozi a Pécsi Tudományegyetem szabadbölcsészet szakán-, esztétika specializáción végzett, 2021 tavaszán. Jelenleg is Győrben él, így verseit a győri Műhely irodalmi folyóirat rendszeresen publikálja.
Hetesi Júlia szintén itt végzett magyar-kommunikáció szakos tanár. Jelenleg a Pécsi Tudományegyetem doktorandusza, és a Károli Gáspár Református Egyetem drámapedagógus hallgatója. Versekkel gimnázium óta foglalkozik, 2015-től pedig a Sopianae Slam Poetry Klub állandó fellépője, szervezője, műsorvezetője. Első verses estjét 2018 januárjában tartotta, Szív-ritmus-zavar címmel. Azóta főleg slam poetryvel foglalkozik.
Rónoki Bertalan kezdetben szociológiát tanult, most kommunikációt hallgat a Pécsi Tudományegyetemen. A Pécsbányai Líra Műhely ötletgazdája és az Évszakosrózsák egyik volt tagja. Verses blogja Fiókország néven található a közösségi oldalakon. Versei a Pannon Tükör, Helyőrség, Bárka, Szófa, nincs, Vátesz és Litera-Túra, Csillagszálló felületein kívül most az Alma Galéria falain is olvashatók.
A kiállítás egész áprilisban látható lesz (hétköznapokon 13 és 17 óra között), ahol a szerzőkkel is találkozhatunk, így velük együtt fedezhetjük fel a verseikben, festményeikben megjelenő motívumokat.
Címlapkép: Az esemény Facebook oldala
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Pécsi Alma Galéria pécsi tudományegyetem Verskiállítás
A Pannon Filharmonikusok és a Bóbita Bábszínház közösen mutatja be a Háry Jánost Pécsen
Javul a felsőoktatás minősége a modellváltásnak köszönhetően
Újgenerációs élelmiszeripari füstaromát fejleszt az M Profood Zrt. Pécsen
Új térrel gazdagodott a hosszú hétvégén a város!
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram